钦定古今图书集成/明伦汇编/闺媛典/第321卷 > 皇清五十四 > 吴国珍妻祝氏
## 钦定古今图书集成/明伦汇编/闺媛典/第321卷 > 皇清五十四 > 吴国珍妻祝氏

按《西安县志》：“祝氏，医学正吴良心子，吏部省祭登仕佐郎国珍妻。明末大兵入城，里妇百数，俱潜避氏阁中。数日，众饥甚，氏夜炊粥糜分之，事翁姑以孝闻。姑殁，哭泣丧明。数年，始复日持斋诵经，戒杀，见鱼虾倍价收之，命幼子置之溪流。世业医，有贫病不能致药者，脱簪珥资之，所全活甚众。生子七，女二。康熙己卯” ，年百岁，耳目聪明，饮食如常。郡邑为请旌表。